smcproject/ml-wiki-sentences huggingface dataset:
എന്നാൽ ഈ ഘട്ടത്തിൽ ഉണ്ടാകുന്ന ചില മാറ്റങ്ങൾ ലൈംഗിക ജീവിതത്തെ മോശമായി ബാധിക്കാറുണ്ട്.
സ്ത്രീ ശരീരത്തിലെ ഈസ്ട്രജൻ , പ്രൊജസ്റ്റിറോൺ , ടെസ്റ്റോസ്റ്റിറോൺ തുടങ്ങിയ ഹോർമോണുകളുടെ  അളവ് താഴുന്നതോടെ യോനിയിൽ നനവ് നൽകുന്ന ബർത്തോലിൻ ഗ്രൻഥിയുടെ പ്രവർത്തനം കുറയുക, തന്മൂലം യോനീ വരൾച്ച അനുഭവപ്പെടുക (വാജിനൽ ഡ്രൈനസ്), യോനിചർമ്മത്തിന്റെ കട്ടി കുറയുക, ചിലപ്പോൾ അണുബാധ തുടങ്ങിയവ ഉണ്ടാകാറുണ്ട്.
അതുമൂലം ലൈംഗികബന്ധം കഠിനമായ വേദനയോ ബുദ്ധിമുട്ടോ ഉള്ളതും, യോനിയിൽ ചെറിയ മുറിവുകൾ പറ്റാനും രതിമൂർച്ഛ ഇല്ലാതാകാനും കാരണമാകാം.
തന്മൂലം പല സ്ത്രീകളും സംഭോഗത്തോട് താല്പര്യക്കുറവും വിരക്തിയും കാണിക്കാറുണ്ട്.
വിഷാദം പോലെയുള്ള മാനസിക പ്രശ്നങ്ങളും ഈ പ്രായത്തിൽ അസ്വസ്ഥതയ്ക്ക് കാരണമാകാറുണ്ട്.
സ്ത്രീകളുടെ പ്രശ്നങ്ങൾ മനസിലാക്കാതെ അവർ തന്നെ പരിഗണിക്കുന്നില്ലെന്ന് പങ്കാളി കരുതുന്നത്  സാധാരണയാണ്.
ഇക്കാര്യത്തിൽ ശരിയായ അറിവ് പലർക്കുമില്ല എന്നതാണ് വസ്തുത.
ലജ്ജ വിചാരിച്ചു ഇക്കാര്യങ്ങൾ ആരോഗ്യ വിദഗ്ദരോട് പോലും ചർച്ച ചെയ്യാതെ മറച്ചു വെക്കുന്നത് പല ആളുകളുടെയും ജീവിതത്തെ മോശമായി ബാധിക്കാറുണ്ട്.
എന്നാൽ ഇതിന് ശാസ്ത്രീയമായ പരിഹാര മാർഗങ്ങളുണ്ട്.
45, 50 അല്ലെങ്കിൽ 55 വയസ് പിന്നിട്ട സ്ത്രീകൾ ബന്ധപ്പെടുമ്പോൾ കഴിവതും ഏതെങ്കിലും മികച്ച ലൂബ്രിക്കന്റ് ജെല്ലി ഉപയോഗിക്കണം.
ഇവ വരൾച്ചയും വേദനയും പരിഹരിക്കുക മാത്രമല്ല സുഖകരമായ സംഭോഗത്തിന് സഹായിക്കുകയും ചെയ്യുന്നു.
ഫാർമസികളിലും സൂപ്പർമാർക്കറ്റുകളിലും ഓൺലൈൻ വഴിയും ഇന്ന് ഗുണമേന്മയുള്ള ലുബ്രിക്കന്റുകൾ ( കൃത്രിമ സ്നേഹകങ്ങൾ ) ലഭ്യമാണ് (ഉദാ: കെവൈ ജെല്ലി).
ഒരു ഡോക്ടറുടെ നിർദേശപ്രകാരം ഈസ്ട്രജൻ അടങ്ങിയ ലൂബ്രക്കന്റ് ജൽ അല്ലെങ്കിൽ ക്രീം ഉപയോഗിക്കുന്നത് ഏറ്റവും ഫലപ്രദമായ ചികിത്സ ആണ്.
ഇത് യോനീചർമത്തിന്റെ കട്ടി വർധിക്കാനും, യോനിയുടെ സ്വഭാവികമായ ഈർപ്പം നിലനിർത്താനും, ഇടയ്ക്ക് ഉണ്ടാകുന്ന അണുബാധ തടയുവാനും, രതിമൂർച അനുഭവപ്പെടാനും ഗുണകരമാണ്.
കൃത്രിമ ലൂബ്രിക്കേഷന് വേണ്ടി സസ്യ എണ്ണകൾ, വാസലിൻ, ബേബി ഓയിൽ തുടങ്ങിയവ ഉപയോഗിക്കുന്നത് അണുബാധയ്ക്കുള്ള സാധ്യത വർധിപ്പിക്കും എന്നതിനാൽ ഒഴിവാക്കണം.
ദീർഘനേരം ആമുഖലീലകൾ അഥവാ ഫോർപ്ലേ (Foreplay) ശരിയായ ഉത്തേജനത്തിന് അനിവാര്യമാണ്.
യോനിയിലെ അണുബാധ, എൻഡോമെട്രിയോസിസ്, ഗർഭാശയ മുഴകൾ, ഗർഭാശയ കാൻസർ, മലബന്ധം തുടങ്ങിയ പ്രശ്നങ്ങൾ ഉള്ളവർക്ക് വേദനാജനകമായ ലൈംഗികബന്ധം ഉണ്ടാകും എന്നതിനാൽ അത്തരം രോഗങ്ങൾ ഇല്ല എന്ന് ഉറപ്പ് വരുത്താൻ ആവശ്യമായ പരിശോധനകളും സ്വീകരിക്കേണ്ടതുണ്ട്.
പതിവായ ലൈംഗികബന്ധം യോനിയുടെ ആകൃതിയും ഈർപ്പവും നിലനിർത്തുകയും, വസ്തി പ്രദേശത്തെ മസിലുകളുടെ ബലവും രക്തയോട്ടവും വർധിപ്പിക്കുകയും അജിതേന്ദ്രിയം ഉണ്ടാകാനുള്ള സാധ്യത കുറക്കുകയും പൊതുവായ ആരോഗ്യം ചെയ്യുന്നു .
വർദ്ധക്യത്തിൽ
വാർദ്ധക്യത്തിലെ ലൈംഗികത വളരെയധികം അവഗണിക്കപ്പെട്ട ഒരു വിഷയമാണ്.
വാർദ്ധക്യത്തിലെത്തി എന്നത് കൊണ്ടു മാത്രം ഒരു വ്യക്തിയുടെ ലൈംഗിക താല്പര്യം ഇല്ലാതാകണമെന്നില്ല.
പ്രായമായവരുടെ ആരോഗ്യത്തിനും സന്തോഷത്തിനും ശരിയായ ലൈംഗികജീവിതം ഗുണകരമാണ്.
ആരോഗ്യമുണ്ടെങ്കിൽ വാർദ്ധക്യത്തിലെത്തിയ വ്യക്തികൾക്ക് പോലും സന്തോഷകരമായ ലൈംഗിക ജീവിതം സാധ്യമാണ് എന്ന് ഗവേഷണങ്ങൾ ചൂണ്ടിക്കാട്ടുന്നു.
പ്രമേഹം , ഹൃദ്രോഗം , പക്ഷാഘാതം , തലച്ചോറിനെ ബാധിക്കുന്ന രോഗങ്ങൾ, അമിത കൊളസ്ട്രോൾ , രക്താതിമർദ്ദം , അമിതവണ്ണം തുടങ്ങിയ ജീവിതശൈലി രോഗങ്ങൾ വരാതെ സൂക്ഷിക്കുന്നതോ നിയന്ത്രിച്ചു നിർത്തുന്നതോ വർദ്ധക്യത്തിൽ ലൈംഗികശേഷി നിലനിർത്താൻ വളരെയധികം സഹായകരമാണ്.
മധ്യവയസിൽ എത്തിയ പുരുഷന്മാരിൽ ആൻഡ്രോപോസ് അഥവാ ടെസ്റ്റോസ്റ്റിറോൺ ഹോർമോൺ കുറവ് ഉണ്ടാകാറുണ്ട്.
അതുമൂലം ഉദ്ധാരണശേഷിക്കുറവ് ഉണ്ടാകാറുണ്ട്.
വയാഗ്രയുടെ കണ്ടുപിടുത്തം ഇക്കാര്യത്തിൽ ഏറെ ഫലം ചെയ്തു.
കൂടാതെ ഉദ്ധാരണക്കുറവ് അനുഭവപ്പെടുന്ന പുരുഷന്മാർ കൃത്രിമ ലിംഗ ഇമ്പ്ലാന്റ് ഉപയോഗിക്കുന്നത് വഴി ഉദ്ധാരണം ഇഷ്ടമുള്ളത്രയും സമയം നിലനിർത്താം.
സ്ത്രീകളിൽ ഈസ്ട്രജൻ ഹോർമോണിന്റെ കുറവ് മൂലം യോനിയിൽ വരൾച്ചയും ബന്ധപ്പെടുന്ന സമയത്ത് വേദനയും അതുമൂലം താല്പര്യക്കുറവും അനുഭവപ്പെടാറുണ്ട്.
ഇതിന് പരിഹാരമായി കൃത്രിമമായി നനവ് നൽകുന്ന സ്നേഹകങ്ങൾ (ലൂബ്രിക്കന്റ് ജെല്ലി)  ഉപയോഗിക്കുന്നത് സ്ത്രീകളിൽ മേൽപ്പറഞ്ഞ പ്രശ്നങ്ങൾ അകറ്റി ലൈംഗിക ആസ്വാദ്യത വർധിപ്പിക്കാൻ സഹായിക്കും.
ഒരു ഡോക്ടറുടെ നിർദേശപ്രകാരം ഈസ്ട്രജൻ ഹോർമോൺ അടങ്ങിയ ലൂബ്രിക്കന്റ് ജെല്ലി ഉപയോഗിക്കുന്നത് ഏറെ ഗുണകരമാണ്.
പോഷക സമൃദ്ധമായ ഭക്ഷണം, കൃത്യമായ വ്യായാമം , പുകവലി അല്ലെങ്കിൽ അതിമദ്യാസക്തി തുടങ്ങിയ ലഹരികൾ ഒഴിവാക്കൽ, ശാസ്ത്രീയമായ ചികിത്സ, സന്തോഷകരമായ മാനസികാവസ്ഥ, ശരിയായ ഉറക്കം, ആരോഗ്യകരമായ ജീവിതശൈലി, കെഗൽ വ്യായാമം തുടങ്ങിയവ വർദ്ധക്യത്തിലെ ലൈംഗിക സംതൃപ്തിയ്ക്ക് ഏറെ സഹായകരമാണ്.
ഇതവരുടെ ആരോഗ്യവും ചുറുചുറുക്കും നിലനിർത്താൻ സഹായിക്കുന്നു.
ആരോഗ്യകരമായ ജീവിതശൈലി സ്വീകരിക്കുന്നത് പൊതുവായ ആരോഗ്യം മാത്രമല്ല ലൈംഗികശേഷിയും പ്രത്യുത്പാദന ക്ഷമതയും ചുറുചുറുക്കും നിലനിർത്താൻ വളരെയധികം സഹായിക്കുന്നു എന്ന് പഠനങ്ങൾ പറയുന്നു.
അതിന് വേണ്ടി ചെറുപ്പം മുതൽക്കേ ഭക്ഷണം, വ്യായാമം, ലഹരി വർജനം, ഉറക്കം, മാനസിക സമ്മർദം ഒഴിവാക്കൽ തുടങ്ങിയ കാര്യങ്ങൾ പ്രത്യേകം ശ്രദ്ധിക്കേണ്ടതുണ്ട്.
ലൈംഗികതയും പോഷകാഹാരവും
പഴങ്ങളും പച്ചക്കറികളും പരിപ്പുവർഗങ്ങളും മത്സ്യവും മുട്ടയും മറ്റുമടങ്ങിയ പോഷക സമൃദ്ധവുമായ ഭക്ഷണം കഴിക്കുന്നതും, വറുത്തതും പൊരിച്ചതും, ഉപ്പ്, എണ്ണ, കൊഴുപ്പ്, മധുരം, അന്നജം, ചുവന്ന മാംസം തുടങ്ങിയവരുടെ നിയന്ത്രണവും ലൈംഗിക ആരോഗ്യം നിലനിർത്താൻ സഹായകരമാണ്.
ജീവകങ്ങളായ വിറ്റാമിൻ ഇ, വിറ്റാമിൻ  സി, വിറ്റാമിൻ ഡി, വിറ്റാമിൻ ബി 12 തുടങ്ങിയ ബി ജീവകങ്ങൾ, സിങ്ക്, സെലിനിയം തുടങ്ങിയ പോഷകങ്ങൾ തുടങ്ങിയവ ഹോർമോൺ സന്തുലിതാവസ്ഥ നിലനിർത്താനും ലൈംഗികമായ ആരോഗ്യത്തിനും ഏറെ ഗുണകരമാണ്.
ലൈംഗികതയും വ്യായാമവും
സാധാരണ ഒരു ലൈംഗികബന്ധം ഏതാണ്ട് അരമണിക്കൂർ കുറഞ്ഞ വേഗത്തിൽ നടക്കുന്നതിന് തുല്യമായ വ്യായാമം കൂടിയാണ് .
സുരക്ഷിതമല്ലാത്ത ലൈംഗിക ബന്ധവും രോഗങ്ങളും
സുരക്ഷിതമല്ലാത്ത ലൈംഗിക ബന്ധത്തിലൂടെ ആഗ്രഹിക്കാത്ത ഗർഭധാരണം; കൂടാതെ HIV/ എയ്‌ഡ്‌സ്‌ , HPV അണുബാധ അതുമൂലം ഗർഭാശയമുഖ കാൻസർ, ഹെർപ്പിസ്, സിഫിലിസ്, ഗൊണേറിയ, ഹെപ്പറ്റൈറ്റിസ്, പെൽവിക്ക് ഇൻഫെക്ഷൻ തുടങ്ങിയ ലൈംഗികബന്ധത്തിലൂടെ പകരുന്ന രോഗങ്ങൾ (STDs) പിടിപെടാൻ സാധ്യതയുണ്ട്.
ബന്ധപ്പെടുന്ന സമയത്ത് സ്രവങ്ങൾ, ശുക്ലം എന്നിവ വഴി രോഗാണുക്കൾ പകരാം.
രോഗാണുവാഹകരുമായുള്ള ലൈംഗികബന്ധം ഒഴിവാക്കുന്നതും, ഗർഭനിരോധന ഉറ അഥവാ കോണ്ടം (Condom) ഉപയോഗവും ഇത്തരം രോഗങ്ങളെ ചെറുക്കുവാൻ സഹായിക്കുന്നു.
പുരുഷന്മാർക്ക് മാത്രമല്ല സ്ത്രീകൾക്കുള്ള കോണ്ടവും ലഭ്യമാണ്.
പങ്കാളിയോടുള്ള അന്ധമായ വിശ്വാസം മൂലമോ അല്ലെങ്കിൽ പങ്കാളിയുടെ നിര്ബന്ധത്തിനു വഴങ്ങിയോ സുരക്ഷിതമല്ലാത്ത ശാരീരിക ബന്ധത്തിൽ ഏർപ്പെടുന്നത് പലപ്പോഴും അപകടങ്ങൾ ക്ഷണിച്ചു വരുത്താറുണ്ട് .
ലൈംഗികജീവിതവും സാഡിസവും
ലൈംഗികബന്ധം എന്നത് കീഴടങ്ങലോ, കീഴ്പ്പെടുത്തലോ അല്ല.
പരസ്പരം ആനന്ദവും സുഖാവസ്ഥയും പങ്കുവയ്ക്കലാണ്.
ഒരിക്കലും ഒരാളുടെ ലൈംഗികതാല്പര്യം പങ്കാളിയിൽ ഏകപക്ഷീയമായി അടിച്ചേൽപ്പിക്കാൻ ശ്രമിക്കരുത്.
പങ്കാളിയെ വേദനിപ്പിച്ചു കൊണ്ടുള്ള പ്രവർത്തികൾ പീഡനതുല്യമായി അനുഭവപ്പെടും.
ഇതെല്ലാം ലൈംഗികതയും വ്യക്തിബന്ധങ്ങളും വിരസവും വെറുപ്പ്  നിറഞ്ഞതുമാക്കും.
ഇണയെ വേദനിപ്പിച്ചു കൊണ്ടുള്ള ലൈംഗികബന്ധം ഒരു രോഗാവസ്ഥയാണ്.
ഇതിനെ ലൈംഗിക സാഡിസം അഥവാ സെക്ഷ്വൽ സാഡിസം എന്നറിയപ്പെടുന്നു.
പങ്കാളിയുടെ ശരീരഭാഗങ്ങളിൽ വേദനിപ്പിക്കുന്ന വിധം കടിക്കുക, അടിക്കുക, നുള്ളുക, പൊള്ളിക്കുക, ബുദ്ധിമുട്ടിക്കുന്ന രീതികളിൽ ബന്ധപ്പെടുക തുടങ്ങിയവ ഇതിന് ഉദാഹരണമാണ്.
ഇത് 
ദുസ്സഹമായ ലൈംഗികപീഡനം തന്നെയാണ്.
എന്നാൽ അനാവശ്യമായ ലജ്ജ വിചാരിച്ചു പലരും ഇത്തരം പ്രശ്നങ്ങൾ മൂടി വെക്കാറുണ്ട് .
പങ്കാളിയുടെ ലൈംഗിക താൽപര്യങ്ങൾ അറിയാൻ ശ്രമിക്കണം.
ഇരുവരും തുറന്നു സംസാരിച്ച് നന്നായി മനസിലാക്കണം.
ലൈംഗികബന്ധത്തിൽ തന്റെ പങ്കാളി സന്തോഷിക്കുന്നു എന്നറിയുമ്പോഴാണ് അതിൽ ഏറ്റവും അധികം ആനന്ദം ലഭിക്കുന്നത്.
സ്നേഹം പ്രകടിപ്പിക്കുകയും പരസ്പരം ബഹുമാനിക്കുകയും വേണം.
സ്ത്രീ ലൈംഗിക ഉണർവിൽ എത്തിയ ശേഷം ബന്ധപ്പെടാൻ ശ്രമിക്കുന്നതാണ് ശരിയായ രീതി .
ലൈംഗികബന്ധവും ഉഭയസമ്മതവും
ലൈംഗിക ബന്ധത്തിനിടെ പങ്കാളിക്ക് ഏതെങ്കിലും തരത്തിൽ ബുദ്ധിമുട്ട് തോന്നുന്നതായി  ശരീരഭാഷയിൽ നിന്ന് മനസിലായാൽ അവിടെ നിർത്തുക.
ഗർഭനിരോധന മാർഗങ്ങൾ ഉപയോഗിക്കാൻ ഉദ്ദേശിക്കുന്നുണ്ടെങ്കിൽ അത്,  വദനസുരതം പോലെയുള്ള വിവിധ രീതികൾ എന്നിവയെല്ലാം പങ്കാളിയുമായി കൃത്യമായ ധാരണയിൽ എത്തേണ്ടത് ആവശ്യമാണ്.
പ്രശ്നങ്ങൾ ഒഴിവാക്കാൻ പല വികസിത രാജ്യങ്ങളിലും പ്രായത്തിന് അനുസരിച്ചു ശാസ്ത്രീയമായ  ലൈംഗികാരോഗ്യ വിദ്യാഭ്യാസം സ്കൂൾതലം മുതൽക്കേ നൽകി വരുന്നുണ്ട് .
അലൈംഗികത
ലൈംഗിക താല്പര്യമോ ലൈംഗികശേഷിയോ തീരെ ഇല്ലാത്ത വ്യക്തികളുമുണ്ട്.
ഇവരെ "അലൈംഗികർ (Asexuals)" എന്ന് അറിയപ്പെടുന്നു.
ഈ സവിശേഷതയെ "അലൈഗികത“ (Asexuality) എന്ന് വിളിക്കുന്നു.
അലൈംഗികർക്ക് ലൈംഗികബന്ധത്തിൽ ഏർപ്പെടെണമെന്നോ സ്വയംഭോഗം ചെയ്യണമെന്നോ ഉള്ള താല്പര്യം തീരെ ഉണ്ടായിരിക്കുകയില്ല.
പുരുഷന്മാരെ അപേക്ഷിച്ചു സ്ത്രീകളിൽ ഇത്തരം അവസ്ഥ കൂടുതലായി കാണപ്പെടുന്നു.
അതില്ലാതെ തന്നെ ഇക്കൂട്ടർ സന്തുഷ്ടരാണ്.
ഇതും സ്വാഭാവികമാണ്.
ഇവർ ലിംഗ-ലൈംഗികന്യൂനപക്ഷങ്ങളിൽ (LGBTIA+) ഉൾപ്പെടുന്ന 'A' എന്ന വിഭാഗമാണ്.
ഇത് ബ്രഹ്മചര്യമല്ല.
ബാക്ടീരിയ തുടങ്ങിയ ഏകകോശജീവികളിലും, ഹൈഡ്ര തുടങ്ങിയവയിലും അലൈംഗിക പ്രത്യുത്പാപാദനം കാണാം .
ലൈംഗിക ബന്ധത്തിന് തയ്യാറെടുക്കുമ്പോൾ ശ്രദ്ധിക്കേണ്ട ചില പ്രധാനപ്പെട്ട കാര്യങ്ങൾ ധാരാളമുണ്ട്.
ഇത് ലൈംഗികബന്ധം സുരക്ഷിതവും ആസ്വാദ്യകരവുമായ അനുഭവമാക്കാൻ സഹായിക്കും.
സുരക്ഷ: ഗർഭ നിരോധനം: ഗർഭധാരണം ആഗ്രഹിക്കുന്നില്ലെങ്കിൽ ശാസ്ത്രീയമായ ഗർഭനിരോധന രീതികൾ ഉപയോഗിക്കേണ്ടത് അത്യാവശ്യമാണ്.
എസ്‌ടിഡികൾ: ലൈംഗികമായി പകരുന്ന എയ്ഡ്‌സ് പോലെയുള്ള രോഗങ്ങൾ (എസ്‌ടിഡി) തടയാൻ കോണ്ടം ഉപയോഗിക്കുന്നത് അത്യാവശ്യമാണ്.
എസ്ടിഡി പരിശോധന: പുതിയ പങ്കാളിയുമായി ലൈംഗിക ബന്ധത്തിൽ ഏർപ്പെടുന്നതിന് മുമ്പ് ലൈംഗിക ബന്ധത്തിലൂടെ പകരുന്ന രോഗങ്ങളുടെ  പരിശോധന നടത്തുന്നത് നല്ലതാണ്.
സമ്മതം: ലൈംഗിക ബന്ധത്തിന് പങ്കാളിയുടെ പൂർണ്ണ  സമ്മതം അത്യാവശ്യമാണ്.
ഇഷ്ടങ്ങൾ, അനിഷ്ടങ്ങൾ, ആശങ്കകൾ എന്നിവ വ്യക്തമായി പങ്കിടുക.
ഇത് ലൈംഗിക ആസ്വാദ്യത  വർദ്ധിപ്പിക്കാൻ സഹായിക്കും.
വൃത്തി: കഴിവതും വീര്യം കുറഞ്ഞ സോപ്പിട്ടു കുളിച്ചു വൃത്തിയായി ഒരുങ്ങുക.
പല്ല് തേക്കുക, നഖം വെട്ടുക, ദുർഗന്ധം ഒഴിവാക്കുക, സ്വകാര്യ ഭാഗങ്ങൾ വീര്യം കുറഞ്ഞ സോപ്പും വെള്ളവും ഉപയോഗിച്ച് കഴുകുക, ശാരീരിക ശുചിത്വം എന്നിവ അനുയോജ്യം.
ആമുഖലീല അഥവാ ഫോർപ്ലേ: ഫോർപ്ലേ ലൈംഗിക ബന്ധത്തെ കൂടുതൽ ആസ്വാദ്യകരമാക്കുന്നു.
ശരിയായ ഉത്തേജനം നൽകുന്നു.
അധിക ലൂബ്രിക്കേഷൻ: യോനി വരൾച്ച അനുഭവപ്പെടുന്നവർ വഴുവഴുപ്പ് നൽകുന്ന ലൂബ്രിക്കന്റ് ജെല്ലി ഉപയോഗിക്കുന്നത് സംഭോഗം കൂടുതൽ സുഖകരമാക്കുന്നു.
ഇവ മെഡിക്കൽ സ്റ്റോർ അല്ലെങ്കിൽ ഫാർമസിയിൽ ലഭ്യമാണ്.
കേവൈ ജെല്ലി, ഡ്യുറക്സ്, മൂഡ്സ് തുടങ്ങിയ ബ്രാൻഡുകൾ ഉദാഹരണം.
സന്തോഷകരമായ സമയം ലൈംഗിക ബന്ധത്തിനായി തെരെഞ്ഞെടുക്കുക.
വിശ്വസനീയമായ ഓൺലൈൻ മാർഗങ്ങൾ, പുസ്തകങ്ങൾ എന്നിവ പരിശോധിക്കുക.
ശാസ്ത്രീയ ലൈംഗിക വിജ്ഞാനം പകരുന്ന മലയാളം പുസ്തകങ്ങൾ
കാമസൂത്ര നേരത്തേ തന്നെ മലയാളത്തിലേക്ക് വിവർത്തനം ചെയ്തിട്ടുണ്ട്.
മുരളി തുമ്മാരുകുടി, നീരജ ജാനകി എന്നിവർ രചിച്ച ‘സെക്സ് 21 സമ്മതം, സംയോഗം, സന്തോഷം’ അത്തരത്തിൽ ഒന്നാണ്.
ഇതും കാണുക കോണ്ടം സ്ത്രീകൾക്കുള്ള കോണ്ടം കോപ്പർ ഐ.യു.ഡി ആർത്തവചക്രവും സുരക്ഷിതകാലവും ബാഹ്യകേളി രതിമൂർച്ഛ രതിമൂർച്ഛയില്ലായ്മ വജൈനിസ്മസ് ( യോനീസങ്കോചം ) സ്ത്രീ ലൈംഗിക ഉത്തേജന വൈകല്യം രതിസലിലം യോനീ വരൾച്ച ഉദ്ധാരണശേഷിക്കുറവ് കൃത്രിമ സ്നേഹകങ്ങൾ വേദനാജനകമായ ലൈംഗികബന്ധം ലിംഗം യോനി കൃസരി കന്യാചർമ്മം വാർദ്ധക്യത്തിലെ ലൈംഗികത ലൈംഗികബന്ധത്തിലൂടെ പകരുന്ന രോഗങ്ങൾ എയ്‌ഡ്‌സ്‌ കുടുംബാസൂത്രണം അവലംബം ↑ ↑ ↑ {{ cite web }} : Missing or empty | title= ( help ) ↑ ↑ {{ cite web }} : Missing or empty | title= ( help ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} : External link in | website= ( help ) ↑ {{ cite web }} : External link in | website= ( help ) ↑ {{ cite web }} : External link in | website= ( help ) ↑ {{ cite web }} : External link in | website= ( help ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ദ ഇന്റർനാഷണൽ എൻസൈക്ലോപീഡീയ ഓഫ് സെക്സാലിറ്റി Archived 2006-01-12 at the Wayback Machine Janssen, D. F., Growing Up Sexually.
Volume I. World Reference Atlas Archived 2006-02-20 at the Wayback Machine Dutch Society for Sexual Reform Archived 2007-04-20 at the Wayback Machine article on "sex without intercourse" UK legal guidance for prosecutors concerning sexual acts Archived 2010-08-22 at the Wayback Machine Resources for parents to talk about sexual intercourse to their children Archived 2005-03-08 at the Wayback Machine Planned Parenthood information on sexual intercourse Archived 2009-02-15 at the Wayback Machine Medical Resources related to sexual intercourse W. W. Schultz, P. van Andel, I. Sabelis, E. Mooyaart.
Magnetic resonance imaging of male and female genitals during coitus and female sexual arousal.
BMJ 1999;319:1596-1600 (18 December).
Sexual Intercourse During Menstruation Archived 2008-10-11 at the Wayback Machine Podcast series explores the question "What is Sex?"
Archived 2007-04-29 at the Wayback Machine Introduction to Animal Reproduction Archived 2006-02-16 at the Wayback Machine Advantages of Sexual Reproduction https://www.apa.org/monitor/apr03/arousal.aspx https://australiascience.tv/science-of-sexuality/ Archived 2019-07-15 at the Wayback Machine https://medlineplus.gov/sexuallytransmitteddiseases.html Wikimedia Commons has media related to Sexual intercourse .
ജീവിതശൈലീരോഗങ്ങൾ ഇംഗ്ലീഷ് വിലാസം https://ml.wikipedia.org/wiki/Lifestyle_disease
തെറ്റായ ജീവിത ശൈലികളുടെ ഫലമായി ഉണ്ടാവുന്ന രോഗങ്ങളാണിവ.
ഇംഗ്ലീഷിൽ ലൈഫ് സ്റ്റൈൽ ഡിസീസസ് (Life style diseases)  എന്നറിയപ്പെടുന്നു.
ഇവയിൽ പലതും മാരക രോഗങ്ങളാണ്.
ആരോഗ്യം നിലനിർത്താനും രോഗങ്ങളെ ചെറുത്ത് തോൽപ്പിക്കാനും ശരീരത്തിനുള്ള പ്രതിരോധശേഷിയെ തെറ്റായ ജീവിത ശൈലി നശിപ്പിക്കുന്നു.
ജീവിത ശൈലീരോഗങ്ങൾ ചെറുപ്പത്തിൽ തന്നെ ബാധിക്കുന്നത് വ്യാപകമാവുകയാണ്.
ജീവിതചര്യയിലുള്ള മാറ്റംമൂലം ശരീരം പല തരത്തിലുള്ള രോഗങ്ങൾക്കും അടിമപ്പെടുകയാണ്.
ഇങ്ങനെയുണ്ടാകുന്ന പ്രധാന പ്രശ്നങ്ങളാണ് പ്രമേഹം , ഹൃദ്രോഗം, കാൻസർ , അമിത കൊളസ്ട്രോൾ , രക്താതിമർദ്ദം , അമിതവണ്ണം , പക്ഷാഘാതം , വൃക്കരോഗം, അൽഷിമേഴ്സ് , പിസിഓഡി, സിഓപിഡി, കരൾ രോഗങ്ങൾ, വിഷാദരോഗം തുടങ്ങിയവ.
കൂടാതെ വന്ധ്യത , ഹോർമോൺ തകരാറുകൾ, പുരുഷന്മാരിൽ ഉദ്ധാരണശേഷിക്കുറവ് , സ്ത്രീകളിൽ യോനീ വരൾച്ച , ലൈംഗികതാല്പര്യക്കുറവ്, സ്ത്രീ ലൈംഗിക ഉത്തേജന വൈകല്യം തുടങ്ങിയ  അനാരോഗ്യകരമായ ജീവിത ശൈലി മൂലം ഉണ്ടാകാറുണ്ട്.
കാരണങ്ങൾ ആഹാരരീതിയിലെ മാറ്റം പച്ചക്കറികളുടേയും പഴവർഗ്ഗങ്ങളുടേയും ഇലക്കറികളുടെയും പരിപ്പുവർഗങ്ങളുടെയും ഉപയോഗക്കുറവ്.
കടൽ മത്സ്യങ്ങളുടെ ഉപയോഗക്കുറവ്.
പ്രോടീൻ, ഒമേഗാ 3 ഫാറ്റി ആസിഡ് എന്നിവയുടെ നല്ല ശ്രോതസാണ് മത്‍സ്യങ്ങൾ.
ചോറ്, ചപ്പാത്തി, ബിരിയാണി മുതലായ അമിത അളവിൽ അനേഗം, കാലറി അടങ്ങിയ ഭക്ഷണരീതി എണ്ണയിൽ വറുത്തതും പൊരിച്ചതും അമിതമായി മൊരിഞ്ഞതുമായ ഭക്ഷണ വസ്തുക്കളുടെ അമിതോപയോഗം.
കൊഴുപ്പടങ്ങിയ അഥവാ ചുവന്ന മാംസാഹാരത്തോടുള്ള അഭിനിവേശം.
പഞ്ചസാര, ഉപ്പ്‌, എണ്ണ, നെയ്യ്, കൊഴുപ്പ്   എന്നിവയുടെ അമിതമായ അളവ്.
അമിതമായി മധുരം ചേർത്ത പായസം ധാരാളം ഉപയോഗിച്ചാൽ അത് ആരോഗ്യത്തെ മോശമായി ബാധിക്കാൻ സാധ്യതയുണ്ട്.
ജോലിത്തിരക്കിനിടയിൽ ഭക്ഷണം ഒഴിവാക്കൽ ഒരിക്കൽ ചൂടാക്കിയ എണ്ണയിൽ ഭക്ഷണം വീണ്ടും വീണ്ടും ചൂടാക്കി ഉപയോഗിക്കുന്നത് അപകടകരമാണ്.
ബേക്കറി പലഹാരങ്ങളുടെ അമിതോപയോഗം.
പുകവലി, മദ്യപാനം, ഡ്രഗ്സ്സ്, മയക്കുമരുന്ന് അമിത ഉപയോഗം കാരണം.
തലക്കും ഹൃദയത്തിനും കരളിനും വേഗത്തിൽ രോഗം വരുന്നു.
അമിതാഹാരം- ഇത് പൊണ്ണത്തടിയുണ്ടാക്കുന്നു.
ഇവ രക്തക്കുഴലുകളിൽ കൊഴുപ്പ് അടിയുന്നതിനും പ്രമേഹം, ഹൃദ്രോഗം തുടങ്ങിയ മറ്റ് രോഗങ്ങൾക്കും കാരണമാകുന്നു.
സദ്യ , ബിരിയാണി - അന്നജം ഏറെയുള്ള അരി കൊണ്ടുള്ള ചോറ്, പ്രത്യേകിച്ച് വെളുത്ത അരിയുടെ ചോറ്, ഉപ്പ് കൂടുതൽ അടങ്ങിയ അച്ചാർ, മധുരം കൂടുതൽ അടങ്ങിയ പായസം, പപ്പടം, ചുവന്ന മാംസം, നെയ്യ് തുടങ്ങിയവ അമിതമായി ഉപയോഗിച്ചാൽ അത് ആരോഗ്യത്തെ ഗുരുതരമായി ബാധിക്കുന്ന രോഗങ്ങളിലേക്ക് നയിക്കുന്നു.
വ്യായാമമില്ലായ്മ
പ്രായപൂർത്തിയായ വ്യക്തി ദിവസേന ചുരുങ്ങിയത് 45 മിനിറ്റ് എങ്കിലും കൃത്യമായി വ്യായാമം ചെയ്തിരിക്കണം എന്നാണ് ലോകാരോഗ്യ സംഘടനയുടെ അഭിപ്രായം.
അതിന്റെ അഭാവത്തിൽ ദുർമേദസ്സിനും രോഗങ്ങൾക്കും കാരണമാകുന്നു.
മാനസിക സമ്മർദ്ദങ്ങൾ
ജോലി സ്ഥലത്തുനിന്നും കുടുംബത്തിൽ നിന്നുമുള്ള ടെൻഷനും മാനസിക സമ്മർദവും പലർക്കും താരതമ്യേന കൂടുതലാണ്.
മതിയായ ഉല്ലാസവും വിനോദവും ഉറക്കവും കുറയുന്നതും സാമ്പത്തിക പ്രശ്നങ്ങളും തൊഴിൽ ഇല്ലായ്മയും പങ്കാളിയുമായുള്ള പ്രശ്നങ്ങളും ബന്ധങ്ങൾ വഷളാകുന്നതും അമിത മാനസിക സമ്മർദത്തിലേക്ക് നയിക്കുന്നു.
ഇത് മാനസികവും ശാരീരികവുമായ രോഗാവസ്ഥയിലേക്ക് നയിക്കുന്നു.
ചിലപ്പോൾ അമിത മദ്യാസക്തി , പുകവലി തുടങ്ങിയ ലഹരി ഉപയോഗത്തിലേക്ക് നയിക്കുന്നു.
കൂടാതെ, ആവശ്യത്തിന് വിശ്രമം ലഭിക്കാത്ത അവസ്ഥ, ലൈംഗിക പ്രശ്നങ്ങൾ എന്നിവയും കാര്യങ്ങൾ വഷളാക്കാം.
നിത്യേന 7 മുതൽ 8 മണിക്കൂർ വരെ എങ്കിലും ശരിയായ ഉറക്കവും അല്ലെങ്കിൽ വിശ്രമവും വിനോദങ്ങളും മനുഷ്യർക്ക് അനിവാര്യമാണ്.
പരിഹാരമാർഗങ്ങൾ രോഗങ്ങൾ ഉണ്ടായാൽ ശാസ്ത്രീയവും കൃത്യവുമായ ചികിത്സ സ്വീകരിക്കുക എന്നതാണ് ഏറ്റവും പ്രധാനം.
കൃത്യമായ ഇടവേളകളിൽ വൈദ്യ പരിശോധന നടത്തുക.
അതോടൊപ്പം ആരോഗ്യകരമായ ജീവിതശൈലി ശീലമാക്കുക.
പോഷകാഹാരം കഴിക്കുക.
പഴങ്ങളും പച്ചക്കറികളും പരിപ്പുവർഗങ്ങളും ശരിയായ അളവിൽ ഉപയോഗിക്കുക.
നിത്യേന 5 കപ്പ് (ഏതാണ്ട് 450 ഗ്രാം) പഴങ്ങളും പച്ചക്കറികളും കഴിക്കണമെന്നാണ് ലോകാരോഗ്യ സംഘടന പറയുന്നത്.
ഇത് വിറ്റാമിനുകൾ, ധാതുക്കൾ, നാരുകൾ എന്നിവ ലഭ്യമാക്കാൻ സഹായിക്കും.
അതുവഴി രോഗ സാധ്യത കുറയുന്നു.
ബേക്കറി പലഹാരങ്ങൾക്ക് പകരം ഇടയ്ക്ക് പഴങ്ങളും നട്സും കഴിക്കുക.
മാതൃകാ പ്ലേറ്റ് - പ്ളേറ്റിന്റെ പകുതി ഭാഗം പച്ചക്കറികളും പഴങ്ങളും, കാൽ ഭാഗം പ്രോടീൻ ( മത്സ്യം , മുട്ട , ഇറച്ചി , പയർ , കടല തുടങ്ങിയവ), മിച്ചമുള്ള കാൽ ഭാഗം മാത്രം അന്നജം അടങ്ങിയ ഭക്ഷണം (ചോറ്, ഗോതമ്പ് തുടങ്ങിയവ) എന്ന ആരോഗ്യകരമായ ഭക്ഷണ രീതി സ്വീകരിക്കാം.
കടൽ മത്സ്യങ്ങൾ കറിയാക്കി ഉപയോഗിക്കുക.
ഇത് പ്രോടീൻ, ഒമെഗാ 3 ഫാറ്റി ആസിഡ്, വിറ്റാമിൻ എന്നിവയുടെ മികച്ച സ്രോതസാണ്.
നിത്യേന ഒരു മുട്ട പുഴുങ്ങി ഉപയോഗിക്കാം.
എണ്ണയിൽ വറുത്തതും പൊരിച്ചതും ഒഴിവാക്കുക.
കഴിവതും ആവിയിൽ പുഴുങ്ങിയ ഭക്ഷണം കഴിക്കുക.
അമിത കൊഴുപ്പടങ്ങിയ ചുവന്ന മാംസാഹാരം മിതമാക്കുക.
മാംസാഹാര പ്രിയർക്ക് പക്ഷിമാംസം അഥവാ കൊഴുപ്പ് നീക്കിയ വെളുത്ത മാംസം കറിയാക്കി ഉപയോഗിക്കാം.
പഞ്ചസാര അഥവാ മധുരം, ഉപ്പ്, എണ്ണ, കൊഴുപ്പ്, അന്നജം എന്നിവയുടെ ഉപയോഗം പരിമിതമാക്കുക.
ചോറ്, ചപ്പാത്തി, ബിരിയാണി മുതലായ അമിത അളവിൽ അന്നജം, ഊർജം അടങ്ങിയ ഭക്ഷണരീതി പരിമിതപ്പെടുത്തുക.
ഒരിക്കൽ ചൂടാക്കിയ എണ്ണ വീണ്ടും ചൂടാക്കി ഉപയോഗിക്കുന്നത് ഒഴിവാക്കുക.
സദ്യ, ബിരിയാണി എന്നിവയുടെ ഭാഗമായ ചോറ്, അച്ചാർ, പായസം മുതലായവ മിതമായി ഉപയോഗിക്കുന്നതാണ് ഏറെ നല്ലത്.
പ്രത്യേകിച്ച് പ്രമേഹം , അമിത കൊളസ്ട്രോൾ, ഹൃദ്രോഗം , അമിത രക്താദിസമ്മർദം, അമിതവണ്ണം മുതലായ രോഗങ്ങൾ ഉള്ളവർ സദ്യ കഴിക്കുമ്പോൾ നിയന്ത്രണം പാലിക്കേണ്ടതാണ് എന്ന്‌ ആരോഗ്യ വിദഗ്ദർ അഭിപ്രായപ്പെടുന്നു.
മിതമായി മാത്രം മധുരം പായസത്തിൽ ചേർക്കുന്നതാണ് അഭികാമ്യം.
ആരോഗ്യ പ്രശ്നങ്ങൾ ഉള്ളവർ പായസം കഴിവതും ഒഴിവാക്കുന്നത് നന്നായിരിക്കും.
പഞ്ചസാര ചേർത്ത പായസത്തേക്കാൾ ശർക്കര പായസമാണ് ഗുണകരം.
അരി കൊണ്ടുള്ള പായസത്തേക്കാൾ പ്രോട്ടീൻ അല്ലെങ്കിൽ പോഷക സമ്പുഷ്ടമായ പയർ , കടല , പരിപ്പ് , പിസ്ത , ഓട്സ് , എള്ള് , നിലക്കടല , ചക്ക , പപ്പായ തുടങ്ങിയ ഭക്ഷ്യ വസ്തുക്കൾ കൊണ്ടുള്ള പായസമാണ് ആരോഗ്യത്തിന് താരതമ്യേനെ ഗുണകരം.
പ്രഭാത ഭക്ഷണം കൃത്യമായി കഴിക്കുക.
രാത്രി വൈകിയുള്ള ഭക്ഷണം പരിമിതപ്പെടുത്തുക.
മുതിർന്നവർ നിത്യേന 45 മിനിറ്റും കുട്ടികൾ ഒരു മണിക്കൂറും വ്യായാമം ചെയ്യുക.
ഇത് ശാരീരികവും മാനസികവുമായ ആരോഗ്യം മെച്ചപ്പെടുത്തും.
കളികൾ, നടത്തം, സൈക്ലിങ്, നൃത്തം , നീന്തൽ, അയോധന കലകൾ, ജിം പരിശീലനം തുടങ്ങിയവ ഉദാഹരണം.
വിദഗ്ദ ഉപദേശപ്രകാരം ജിംനേഷ്യത്തിൽ വ്യായാമം ചെയ്യുന്നത് രോഗങ്ങളെ നിയന്ത്രിക്കാൻ മാത്രമല്ല ശരീര സൗന്ദര്യവും യവ്വനവും നിലനിർത്താൻ സഹായിക്കുന്നു.
അമിതവണ്ണം നിയന്ത്രിക്കുക.
അമിത മദ്യപാനം, പുകവലി തുടങ്ങിയ ലഹരികൾ പൂർണമായി ഒഴിവാക്കുക.
മാനസിക സമ്മർദം കുറയ്ക്കുക.
ശരീരത്തിനും മനസ്സിനും ഉൻമേഷം നൽകുന്ന വിനോദങ്ങളിൽ ഏർപ്പെടുക.
സംഗീതം , നൃത്തം , സിനിമ, യാത്രകൾ, വായന, യോഗ , നീന്തൽ, അയോധന കലകൾ തുടങ്ങിയവ സ്‌ട്രെസ്‌ കുറയാൻ സഹായിക്കും.
നിത്യേന 7 മുതൽ 8 മണിക്കൂർ ഉറങ്ങാനും വിശ്രമത്തിനും സമയം കണ്ടെത്തുക.
ബന്ധങ്ങൾ ഊഷ്മളമാക്കുക.
ആവശ്യമെങ്കിൽ വിദഗ്ദരെ കണ്ടു കൗൺസിലിംഗ് എടുക്കാം.
സുരക്ഷിതവും സന്തോഷകരവുമായ ലൈംഗിക ജീവിതം നയിക്കുക.
ലൈംഗിക പ്രശ്നങ്ങൾ ഉണ്ടായാൽ വിദഗ്ദ ഡോ
ക്ടറുടെ സേവനം തേടാൻ മടിക്കേണ്ടതില്ല.
ചെറുപ്പത്തിലേ ഇത്തരം കാര്യങ്ങളിൽ ശ്രദ്ധിക്കുന്നത് ഒരു പരിധിവരെ ആരോഗ്യകരമായ ജീവിതം നയിക്കാനും ജീവിതശൈലി രോഗങ്ങളും സാമ്പത്തിക നഷ്ടവും ഒഴിവാക്കുവാനും ജീവിതത്തിന്റെ ഗുണനിലവാരം ഉയർത്തുവാനും സഹായിക്കും.
അവലംബം ↑ ജീവിതശൈലീരോഗങ്ങൾ, ഡോ: വേണുഗോപാൽ.
എ. കെ, അസി.
പ്രൊഫസർ, പരിയാരം മെഡിക്കൽ കോളേജ്, പ്രാണൻ ആരോഗ്യമുദ്ര ത്രൈമാസിക, ലക്കം 5, പുസ്തകം 2, 25 ജനുവരി 2016.
↑ ജീവിതശൈലീരോഗങ്ങൾ, ഡോ. കെ ഹരി, ദേശാഭിമാനി, 7 ആഗസ്ത് 2014
അന്ന മൽഹോത്ര ഇംഗ്ലീഷ് വിലാസം https://ml.wikipedia.org/wiki/Anna_Malhothra ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഐഎഎസ് നേടിയ ആദ്യ വനിത, ആദ്യ വനിതാ സബ്‌കല്‌ടർ, മദ്രാസ് സർക്കാരിന്റെ ആദ്യ വനിതാ സെക്രട്ടറി, കേന്ദ്ര സർക്കാർ സെക്രട്ടറിയായി നിയമിക്കപ്പെട്ട ആദ്യ വനിത തുടങ്ങിയ റെക്കോർഡുകൾക്ക് ഉടമയാണു മലയാളിയായ അന്ന മൽഹോത്ര (ജൂലൈ 17, 1927 - സെപ്റ്റംബർ 17, 2018).
മൽഹോത്ര 1951 ബാച്ച് ഐ.എ.എസ്. അംഗംമാണ്.
അവരുടെ ബാച്ച്മേറ്റ് ആർ. എൻ. മൽഹോത്രയെ വിവാഹം കഴിച്ചു.
1989- ൽ അവർക്ക് പത്മഭൂഷൺ അവാർഡും ലഭിച്ചു.
പത്തനംതിട്ട ജില്ലയിലെ നിരണത്ത് 1927 ജൂലൈ 17ന് ഒ. എ. ജോർജിന്റെയും അന്ന പോളിന്റെയും മകളായി ജനിച്ചു.
പിതാവു കോഴിക്കോട്ടായിരുന്നതിനാൽ അന്നയുടെ പ്രാഥമിക വിദ്യാഭ്യാസം അവിടത്തെ പ്രോവിഡൻസ് സ്‌കൂളിൽ ആയിരുന്നു.
പിന്നീടു മലബാർ ക്രിസ്‌ത്യൻ കോളജിലും.
1949ൽ മദ്രാസിൽനിന്ന് ഇംഗ്ലിഷ് സാഹിത്യത്തിൽ ബിരുദാനന്തര ബിരുദം നേടിയ അന്നയ്‌ക്ക് 51ൽ ഐ.എ.എസ് ലഭിച്ചു.
മുംബൈയിലെ നവഷേവ തുറമുഖത്തിന്റെ ആദ്യചെയർപഴ്‌സനും അന്നയായിരുന്നു.
ധനകാര്യ വകുപ്പ് സെക്രട്ടറിയും റിസർവ് ബാങ്ക് ഓഫ് ഇന്ത്യ ഗവർണറുമായിരുന്ന ആർ.എൻ. മൽഹോത്രയാണ് അന്നയുടെ ഭർത്താവ് അവലംബം ↑ 1 2 ↑ ↑ ↑ "The Untold and Inspiring Story of Anna Rajam Malhotra, India's First Female IAS Officer".
The Better India.
2017-01-17.
Retrieved 2017-10-28.
↑ "The Untold and Inspiring Story of Anna Rajam Malhotra, India's First Female IAS Officer".
എസ്. ജിതേഷ് ഇംഗ്ലീഷ് വിലാസം https://ml.wikipedia.org/wiki/S.
_Jithesh
വേഗവരയുടെയും ഓർമ്മശക്തിയുടെയും ലോകത്തെ വിസ്മയമായ മലയാളി.
ഇൻസ്റ്റഗ്രാമിൽ രണ്ട് കോടിയിലേറെ പ്രേക്ഷകരെ ലഭിച്ച ആദ്യമലയാളി.
ലോകത്തിലെ ഏറ്റവും വേഗതയേറിയ പെർഫോമിംഗ്‌ ചിത്രകാരൻ.
കേരള കാർട്ടൂൺ അക്കാദമിയുടെ മുൻ വൈസ് ചെയർമാൻ.
സൂപ്പർ-സ്പീഡി  കാർട്ടൂണിസ്റ്റ്, രേഖാചിത്രകാരൻ, കവി , കലാ - സാഹിത്യ വിചിന്തകൻ, പാരിസ്ഥിതിക ദാർശനികൻ എന്നീ നിലകളിൽ ശ്രദ്ധേയൻ.
ചിത്രകലയുടെ അരങ്ങിലെ രൂപാവിഷ്കാരമായ വരയരങ്ങ് എന്ന സാംസ്കാരികകലാരൂപത്തിന്റെ ആവിഷ്കർത്താവ്.
ചിത്രകലയെ 'രംഗകല' അഥവാ 'പെർഫോമിംഗ് ആർട്' ആയി ആവിഷ്കരിച്ച് പതിനായിരത്തോളം വേദികളിലവതരിപ്പിച്ച ആദ്യചിത്രകാരനാണ് ഡോ. ജിതേഷ്ജി എന്ന തൂലികാ നാമത്തിൽ അറിയപ്പെടുന്ന ഇദ്ദേഹം.
പി എസ് സി പരീക്ഷയിൽ നിരവധി തവണ ജിതേഷ്ജിയെപ്പറ്റിയും അദ്ദേഹം രംഗാവിഷ്കാരംനൽകി പ്രചുരപ്രചാരത്തിലെത്തിച്ച തനതുകലാരൂപം വരയരങ്ങിനെപ്പറ്റിയും ചോദിച്ചിട്ടുണ്ട്
ക്രിയേറ്റീവ് ആർട്ടായ ചിത്രകലയ്ക്ക് പരമ്പരാഗത ആസ്വാദന രീതികളിൽനിന്ന് വേറിട്ട് അവതരണകലയെന്ന നിലയിൽ  നവ്യമായൊരു  ആസ്വാദനതലം സൃഷ്ടിക്കുവാൻ ഈ അതിവേഗചിത്രകാരന്റെ പെർഫോമിംഗ്‌ ചിത്രരചനാശൈലിയ്ക്കും 'വരയരങ്ങ്' എന്ന പരീക്ഷണകലാരൂപത്തിനും കഴിഞ്ഞു.
വിസ്മയാവഹമായ വേഗത്തിൽ, ചലച്ചിത്രം, ക്രിക്കറ്റ്,സംഗീതം,സാഹിത്യം, രാഷ്ടീയം എന്നിങ്ങനെ വിവിധമേഖലകളിലെ
നൂറോളം പ്രശസ്തവ്യക്തികളെ നർമ്മഭാഷണവും കവിതാശകലങ്ങളും  മഹത് സന്ദേശങ്ങളും നിറഞ്ഞ  രസകരമായ കമന്ററിയുടെ അകമ്പടിയോടെ അവിരാമം വരച്ചവതരിപ്പിക്കുന്ന 'ഓൺ ദ സ്പോട്ട് സെലിബ്രിറ്റി സ്പീഡ് സ്കെച്ച് സ്റ്റേജ്ഷോ' ആണ് ജിതേഷിന്റെ വരയരങ്ങ് .
1990 ൽ ചങ്ങനാശ്ശേരി സെൻറ് ബർക്ക്മാൻസ് കോളേജ് വിദ്യാർത്ഥിയായിരിക്കുമ്പോഴാണ് ജിതേഷ്ജി വരയരങ്ങ് ചിത്രകലാപ്രസ്ഥാനത്തിനു തുടക്കമിടുന്നത്.
തന്റെ ചിത്രകലാ ഗുരുവായ ആർട്ടിസ്റ്റ് വി.എസ്. വല്യത്താൻ സ്മരണാർത്ഥം 2008 ജൂണ് 22ന് പത്തനംതിട്ട ജില്ലയിലെ പന്തളത്തുനിന്ന് 1001 തുടർ വരയരങ്ങുകൾ ' സംഘടിപ്പിച്ച് രാജ്യത്ത് ഉടനീളം യാത്രചെയ്ത് തന്റെ തന്റെ തനതുദൃശ്യകലാരൂപം പ്രചരിപ്പിച്ചു. ഇക്കഴിഞ്ഞ അര നൂറ്റാണ്ടിനുള്ളിൽ കേരളത്തിൽ രൂപം കൊണ്ട ഏറ്റവും ജനകീയമായ തനതു ദൃശ്യകലാരൂപമാണ് വരയരങ്ങ്.
കേരളാ ആനിമേഷൻ അക്കാദമി സെക്രട്ടറി, കാർട്ടൂണിസ്റ്റ് ശങ്കർ ഫൗണ്ടേഷൻ വൈസ് ചെയർമാൻ എന്നീ നിലകളിലും പ്രവർത്തിക്കുന്നു. കൈരളി ടി.വിയിൽ 'വര' എന്ന ഇൻഫോടൈന്മെന്റ് കാർട്ടൂൺ ഷോയുടെ അവതാരകനാണ്.
ഒരു ദശാബ്ദക്കാലത്തോളം ചിരിച്ചെപ്പ് കാർട്ടൂൺ മാസികയുടെ മുഖ്യപത്രാധിപരായി പ്രവർത്തിച്ചു. 'സൂപ്പർ സ്പീഡി കാർട്ടൂണിംഗ്' എന്ന അതിനൂതന ചിത്രകലാസങ്കേതത്തിന്റെ ഉപജ്ഞാതാവും പ്രചാരകനുമാണ്.
കാൽനൂറ്റാണ്ടോളമായി സ്പീഡ് കാർട്ടൂൺ രംഗത്ത് സജീവസാന്നിധ്യമായ ഈ അതിവേഗചിത്രകാരൻ  'ഡോ. ജിതേഷ്ജി' എന്ന  തൂലികാനാമത്തിലാണ് കാരിക്കേച്ചറുകൾ വരയ്ക്കുന്നത്.
അഞ്ചുമിനിറ്റുകൊണ്ട് അമ്പത് ലോകപ്രശസ്തരെ അവിരാമം വരച്ച് വരവേഗവിസ്മയം സൃഷ്ടിച്ചിട്ടുള്ള  ജിതേഷ്ജി Archived 2022-12-25 at the Wayback Machine
ലോകത്തെ ഏറ്റവും വേഗതയേറിയ പെർഫോർമിംഗ് കാർട്ടൂണിസ്റ്റായി വിശേഷിപ്പിക്കപ്പെടുന്ന ഇദ്ദേഹം വരയെ അരങ്ങിന്റെ ആഘോഷമാക്കിയ ആദ്യ ഇന്ത്യൻ ചിത്രകാരൻ എന്ന നിലയിൽ ലോക ചിത്രകലാഭൂപടത്തിൽ ഇടം നേടിയ മലയാളിയാണ്.
മൂവായിരത്തിലേറെ ചിത്രങ്ങൾ ഓർമ്മയിൽ നിന്ന് വരയ്ക്കുന്ന, 366 ദിവസങ്ങളുടെയും ചരിത്രപ്രസക്തിയും പ്രത്യേകതകളും ഓർമ്മയിൽ നിന്ന് പറയുന്ന വരയുടെയും ഓർമ്മശക്തിയുടെയും ലോകവിസ്മയമായ മലയാളി എന്നനിലയിലുള്ള നിസ്തുല ബൗദ്ധികസാന്നിദ്ധ്യമായ ഇദ്ദേഹം 'ഹിസ്റ്ററി മാൻ ഓഫ് ഇന്ത്യ ' എന്ന പേരിലും അറിയപ്പെടുന്നു.
കലാപ്രകടനത്തിന് ഇൻസ്റ്റഗ്രാമിൽ ഇരുനൂറ് ലക്ഷത്തിലേറെ (ഇരുപത് മിലിയനിലേറെ)  പ്രേക്ഷകരെ ലഭിച്ച ആദ്യമലയാളി എന്ന നിലയിലും മാധ്യമശ്രദ്ധ നേടിയ ഇന്ത്യൻ അതിവേഗചിത്രകാരനാണ് ജിതേഷ്ജി.
കുഞ്ചൻ നമ്പിയാർ ഓട്ടൻ തുള്ളൽ കൊട്ടാരക്കര തമ്പുരാൻ കഥകളിക്ക് രൂപം കൊടുത്തത് പോലെയോ ഒക്കെ സ്വന്തമായി ഒരു കലാരൂപം സൃഷ്ടിച്ച് അനേകായിരം അരങ്ങുകളിൽ അവതരിപ്പിച്ചു എന്ന അനന്യതയാണ് ഡോ. ജിതേഷ്ജിയെ സാംസ്കാരികഭൂമികയിൽ വ്യത്യസ്തനാക്കുന്ന സുപ്രധാന സവിശേഷത.
ചിത്രകലയെ ആദ്യമായി അരങ്ങിന്റെ ഉത്സവമാക്കിയ ആദ്യ ഇന്ത്യൻ ചിത്രകാരൻ എന്ന നിലയിൽ ലോകശ്രദ്ധ നേടിയ  പെർഫോമിംഗ്‌ ചിത്രകാരനാണ് ജിതേഷ്ജി .
Archived 2013-05-27 at the Wayback Machine Archived 2023-11-13 at the Wayback Machine ജീവിതരേഖ
കെ. എൻ. സോമശേഖരൻ നായരുടെയും എം. രമണിയമ്മയുടെയും മകനായി 1974 ഡിസംബർ 30 ന് പത്തനംതിട്ട ജില്ലയിലെ പന്തളം തെക്കേക്കരയിൽ ജനനം.
ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും സാമ്പത്തിക ശാസ്ത്രത്തിലും നിയമത്തിലും ബിരുദവും നേടിയിട്ടുള്ള ജിതേഷ്ജിയെ സർവകലാശാല ഡോക്ടർ ഓഫ് ലെറ്റേഴ്സ് (ഡി ലിറ്റ് )ബഹുമതി നൽകി ആദരിച്ചിട്ടുമുണ്ട് 
ഭാര്യ: ഉണ്ണിമായ, മക്കൾ : ശിവാനി, നിരഞ്ജൻ കൃതികൾ നക്ഷത്രങ്ങളെ പ്രണയിച്ച ഒരാൾ(കവിതാ സമാഹാരം), കുട്ടിക്കവിതകളും കാർട്ടൂൺ പഠനവും(ബാലസാഹിത്യം) കാർട്ടൂൺ-കാരിക്കേച്ചർ വരയ്ക്കാൻ പഠിക്കാൻ (കാർട്ടൂൺ പഠനം) അവലംബം മാതൃഭൂമി ദിനപത്രം Archived 2013-05-27 at the Wayback Machine മാതൃഭൂമി ദിനപത്രം www.hindu.com Archived 2010-10-08 at the Wayback Machine www.hindu.com Archived 2008-06-29 at the Wayback Machine www.yentha.com Archived 2011-11-19 at the Wayback Machine The New Indian Express www.hindu.com Archived 2007-12-09 at the Wayback Machine www.hindu.com Archived 2007-10-01 at the Wayback Machine www.hindu.com Archived 2007-10-01 at the Wayback Machine മാതൃഭൂമി ദിനപത്രം മാതൃഭൂമി ദിനപത്രം മാതൃഭൂമി ദിനപത്രം മാതൃഭൂമി ദിനപത്രം മാതൃഭൂമി ദിനപത്രം മാതൃഭൂമി ദിനപത്രം മാതൃഭൂമി ദിനപത്രം കേരളകൗമുദി 'ഫ്ലാഷ്' ദിനപത്രം വാർത്ത (2008 നവംബർ 25 ചൊവ്വ).
സമകാലിക മലയാളം വാരികയിലെ ' ജീവിതം എന്നെ എന്തു പഠിപ്പിച്ചു ' പംക്തി.
(ലക്കം.2004 ഒക്ടോബർ 1, 1180 കന്നി 15)സമ്പാ: ടി.എൻ. ജയചന്ദ്രൻ കേരളശബ്ദം വാരിക 2013 മാർച്ച് 3,പേജ് 27,28,29